cyanic-selkie/wikianc huggingface dataset:
এন্থিরান
সারাংশ
বোহরা নামের এক বিজ্ঞানী চিট্টিকে আস্তাকুড় থেকে উদ্ধার করে তাকে নতুনভাবে তৈরি করে এবং তার শরীরের ভেতরে একটি চিপ ঢোকায় যাতে করে চিট্টি হিংসাত্মক হয়ে যায়। রোবটটি চেন্নাই শহর জুড়ে ভাংচুর আর খুন-খারাবি শুরু করে আর সানাকে অপহরণ করে নিয়ে যায়। ওয়াসী করণ অনেক কষ্টে রোবটটিকে সর্বশেষে নিয়ন্ত্রণ করতে সক্ষম হয় এবং তার ভেতর থেকে চিপটা বের করে তাকে পুনরায় ভেঙে দেয়।
মায়সালুনের যুদ্ধ
মায়সালুনের যুদ্ধ (আরবি : معركة ميسلون) রাজতন্ত্র শাসিত সিরিয়া ও ফ্রান্সের মধ্যে সংঘটিত হয়। একে মায়সালুন পাসের যুদ্ধও বলা হয়। ১৯২০ সালের ২৩ জুলাই দামেস্কের ১২ মাইল পশ্চিমে লেবাননের সীমান্তের কাছে এই যুদ্ধ সংঘটিত হয়। যুদ্ধে সুসজ্জিত ফরাসি বাহিনী আরব বাহিনীকে পরাজিত করে।
পটভূমি
প্রথম বিশ্বযুদ্ধের শেষের দিকে ব্রিটিশরা মধ্যপ্রাচ্যে অটোমানদের পরাজিত করে। ১৯১৮ সালের ৩০ সেপ্টেম্বর তারা দামেস্ক দখন করে নেয়। ১৯২০ সালের ৮ মার্চ ফয়সাল বিন হুসাইনকে রাজা হিসেবে সিরিয়ার স্বাধীন রাজতন্ত্র ঘোষণা করা হয়। কিন্তু এই একতরফা সিদ্ধান্ত ব্রিটিশ ও ফরাসিরা প্রত্যাখ্যান করে। মধ্যপ্রাচ্যের মেন্ডেট নিয়ে সিদ্ধান্তে উপনীত হওয়ার জন্য ১৯২০ সালের এপ্রিলে মিত্রশক্তি কর্তৃক সান রেমো সম্মেলন আহ্বান করা হয়। ফয়সাল ও তার সমর্থকরা এই সম্মেলনকে প্রত্যাখ্যান করেন। কয়েকমাসের ভঙ্গুর অবস্থা ও ফরাসিদের সাথে করা ফয়সালের প্রতিশ্রুতি রক্ষা করতে ব্যর্থ হওয়ায় ফরাসি সেনাপ্রধান জেনারেল হেনরি গোরাড ১৯২০ সালের ১৪ জুলাই ফয়সালকে হয় আত্মসমর্পণ নাহয় যুদ্ধের আল্টিমেটাম দেন। ব্রিটিশ সাহায্য না থাকায় ও ফরাসিদের বিরোধীতার ভবিষ্যত শুন্য বুঝতে পারে রাজা ফয়সাল সেদিনই ফরাসিদের কাছে আত্মসমর্পণের সিদ্ধান্ত নেন।
যুদ্ধ
জেনারেল মারিয়ানো গোয়েবেটের অধীন ফরাসি ২৪তম ডিভিশনকে জেনারেল গোরাড বৈরুত থেকে দামেস্কের দিকে যাত্রার নির্দেশ দেন। মুসলিম শাসিত সিরিয়া রাজতন্ত্রে যোগ দিতে অনিচ্ছুক কিছু মেরোনাইট লেবানিজ ফরাসিদের পক্ষ হয়ে যুদ্ধ করে বলে জনশ্রুতি রয়েছে।
ফয়সালের যুদ্ধমন্ত্রী ও চীফ অব স্টাফ ইউসুফ আল-আজমা তার নির্দেশ অমান্য করেন ও একটি ক্ষুদ্র বাহিনী নিয়ে ফরাসিদের বিরুদ্ধে মায়সালুনের দিকে অগ্রসর হন। তিনি দামেস্ক থেকে এদেরকে নিয়ে যাত্রা করেন। তার দলে নবগঠিত সেনাবাহিনীর কয়েকশ নিয়মিত সৈনিক এবং সেইসাথে কিছু জরুরি তলব করা স্বেচ্ছাসেবক নাগরিক ছিল। ফলে এটি একটি আত্মঘাতি অভিযান হয়ে উঠে।
GENERAL ORDER No. 22
পরবর্তী পরিস্থিতি
ইউসুফ আল-আজমাকে সিরিয়ার স্বাধীনতার জন্য শহীদ ব্যক্তি হিসেবে আজও স্মরণ করা হয়। দামেস্কের অন্যতম বৃহত্তম একটি চত্বরে তার ভাস্কর্য স্থাপিত হয়েছে।
আইভর মেনডঙ্কা
লিওন আইভর মেনডঙ্কা (Ivor Mendonca; জন্ম: ১৩ জুলাই, ১৯৩৪ - মৃত্যু: ১৪ জুন, ২০১৪) ব্রিটিশ গায়ানার বারটিকা এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের সূচনাকালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন আইভর মেনডঙ্কা।
প্রথম-শ্রেণীর ক্রিকেট
১৯৫৮-৫৯ মৌসুম থেকে ১৯৬১-৬২ মৌসুম পর্যন্ত আইভর মেনডঙ্কা’র প্রথম-শ্রেণীর খেলোয়াড়ী জীবন চলমান ছিল। উইকেট-রক্ষক ও কার্যকরী ব্যাটসম্যান হিসেবে খেলতেন।
আইভর মেনডঙ্কা বিশ্বস্ত উইকেট-রক্ষক-ব্যাটসম্যানের ভূমিকায় অবতীর্ণ হয়েছিলেন। কিন্তু, দূর্ভাগ্যজনকভাবে তিনি তার স্বর্ণালী সময়ে ওয়েস্ট ইন্ডিজ দলে অন্তর্ভুক্তির প্রশ্নে তীব্র প্রতিদ্বন্দ্বিতার মুখোমুখি হন। ১৯৫৮-৫৯ মৌসুম থেকে ১৯৬১-৬২ মৌসুম পর্যন্ত ব্রিটিশ গায়ানা দলের পক্ষে প্রথম-শ্রেণীর ক্রিকেটে অংশ নিয়েছেন। অভিষেক প্রথম-শ্রেণীর খেলায় বার্বাডোসের বিপক্ষে ব্যাটিং উদ্বোধনে নামেন এবং ৭৪ ও ২৭ রান সংগ্রহ করেছিলেন তিনি। এরপর, নিজস্ব দ্বিতীয় খেলায় একই প্রতিপক্ষের বিপক্ষে ৫ ও ৬৯ করেন। এ পর্যায়ে অবশ্য ব্যাটিং অবস্থান পরিবর্তন করে মাঠে নেমেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন আইভর মেনডঙ্কা। সবগুলো টেস্টই ভারতের বিপক্ষে খেলেছিলেন তিনি। ৭ মার্চ, ১৯৬২ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ৪ এপ্রিল, ১৯৬২ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।
১৯৬১-৬২ মৌসুমে ভারত দল ওয়েস্ট ইন্ডিজ গমনে আসে। ঐ সফরে কিংস্টনে অনুষ্ঠতি সিরিজের দ্বিতীয় টেস্টে তার টেস্ট অভিষেক পর্ব সম্পন্ন হয়। আট নম্বরে ব্যাটিংয়ে নেমে ৭৮ রান তুলেন। এ সংগ্রহটি পরবর্তীতে তার প্রথম-শ্রেণীর খেলোয়াড়ী জীবনে ব্যক্তিগত সর্বোচ্চ রান হিসেবে রয়ে যায়। সপ্তম উইকেট জুটিতে গ্যারি সোবার্সের সাথে ১২৭ রান ও অষ্টম উইকেট জুটিতে চার্লি স্টেয়ার্সের সাথে ৭৪ রানের জুটি গড়েন।
তাসত্ত্বেও, তৃতীয় টেস্টে তার পরিবর্তে ডেভিড অ্যালানকে ওয়েস্ট ইন্ডিজ দলে স্থলাভিষিক্ত করা হয়। কিন্তু, চতুর্থ টেস্টে তাকে আবারও দলে ফিরিয়ে আনা হয়। এরপর, আবারও অ্যালানকে তার পরিবর্তে দলে রেখে তাকে মাঠের বাইরে রাখা হয়। চতুর্থ টেস্টই তার সর্বশেষ প্রথম-শ্রেণীর খেলা হিসেবে চিত্রিত হয়ে যায়।
১৯৬৩ সালে ইংল্যান্ড গমনার্থে ডেরেক মারেকে অগ্রাধিকার দেয়া হলে আইভর মেনডঙ্কাকে আর দলে অন্তর্ভুক্ত করা হয়নি। দুই টেস্টে অংশগ্রহণের মাধ্যমেই তার প্রথম-শ্রেণীর খেলোয়াড়ী জীবনের সমাপণ ঘটে।
ব্যক্তিগত জীবন
ব্রিটিশ গায়ানার বারটিকা এলাকায় জন্মগ্রহণকারী আইভর মেনডঙ্কার পিতামাতা ছিলেন ইনিয়াস মেনডঙ্কা ও অসমন্ড মেনডঙ্কা। তিনি ১০ ভাই-বোনের মধ্যে জ্যেষ্ঠ ছিলেন। তার কাকা ক্লাইভ মেনডঙ্কা ইংরেজ ফুটবলার ছিলেন।
জীবনের শেষদিকে কণ্ঠনালী ও মূত্রনালীর ক্যান্সারে আক্রান্ত হন। অতঃপর, ১৪ জুন, ২০১৪ তারিখে ৭৯ বছর বয়সে গায়ানার জর্জটাউন এলাকায় আইভর মেনডঙ্কা’র দেহাবসান ঘটে।
১৯৭৬ সালের বাংলাদেশী চলচ্চিত্রের তালিকা
১৯৭৬ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৪৬টি চলচ্চিত্র মুক্তি পায়।
বৃশ্চিক
বৃশ্চিক হলো এক প্রকারের বিষাক্ত কাঁকড়াবিছে।
তবে বৃশ্চিক দিয়ে আরো যা যা বোঝানো যেতে পারে:
মহাসলা
মহাসলা (Mhasla) ভারতের মহারাষ্ট্র রাজ্যের রায়গড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মহাসলা শহরের জনসংখ্যা হল ৮৭৬২ জন। এর মধ্যে পুরুষ ৪৯% এবং নারী ৫১%। এই শহরের জনসংখ্যার ১৫% হল ৬ বছর বা তার কম বয়সী।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে মহাসলা এর সাক্ষরতার হার বেশি।
গুলশান ক্লাব
গুলশান ক্লাব বাংলাদেশের রাজধানী ঢাকার গুলশানে অবস্থিত একটি সামাজিক ক্লাব। ২০১৯-২০ মেয়াদে ক্লাবের সভাপতি হিসেবে দায়িত্ব পালন করছেন সাইফুর রহমান।
ইতিহাস
গুলশান ক্লাব ১৯৭৮ সালের ডিসেম্বর মাসে স্থানীয় ব্যক্তিদের উদ্যোগে প্রতিষ্ঠিত হয়। পরে যৌথমূলধন কোম্পানি ও ফার্মসমূহের পরিদপ্তরে গুলশান ক্লাব লিমিটেড নামে এটি নিবন্ধিত হয়। কিছু ব্যতিক্রম ছাড়া সাধারণত ঢাকা শহরের গুলশান, বনানী ও বারিধারা এলাকার বাসিন্দাগণই এ ক্লাবের সদস্য হতে পারেন। একজন সভাপতিকে প্রধান করে ১২ সদস্যের একটি নির্বাচিত নির্বাহী কমিটির মাধ্যমে ক্লাবটি পরিচালিত হয়। নির্বাহী পরিষদের সদস্যগণ প্রতি বছর সদস্যদের ভোটে নির্বাচিত হন। ৯০০ সদস্যের জন্য সীমাবদ্ধ ক্লাবটিতে মোট অট ধরনের সদস্য দেওয়া হয়।
প্রতিষ্ঠার সময় একতলা একটি ভবনে ক্লাবটির কার্যক্রম শুরু হলেও পরে ভবনের সম্প্রসারণ করা হয় ও ২০০৭ সালে চিলচ্চিত্র প্রদর্শনের জন্য একটি কলোসিয়াম নির্মাণ করা হয়। ক্লাবটিতে সাংস্কৃতিক অনুষ্ঠান আয়োজনের জন্য হল, লাইব্রেরি ও অতিথিশালা রয়েছে।
.সিএল
.সিএল চিলির (ইম্টার দ্বীপপুঞ্জসহ) কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৮৭ সালে এটি চালু হয় ও চিলি বিশ্ববিদ্যালয় এর নিয়ন্ত্রণ করে থাকে। দ্বিতীয় স্তরের নিবন্ধন সবার জন্য উন্মুক্ত কিন্তু বিদেশীদের জন্য অবশ্যই প্রয়োজনীয় নথিপত্র দেখাতে হয়। ডোমেইন নামে á, é, í, ó, ú বর্ণগুলো ২০০৫ সালে চালু করা হয়।
বহিঃসংযোগ
Toppdomän
বরিশাল বিশ্ববিদ্যালয়
থাম্ব|300px| বিশ্ববিদ্যালয়ের প্রশাসনিক ভবন বরিশাল বিশ্ববিদ্যালয় বাংলাদেশের বরিশাল বিভাগে অবস্থিত অন্যতম একটি উচ্চ শিক্ষাপ্রতিষ্ঠান এবং দেশের ৩৩তম সরকারি বিশ্ববিদ্যালয়। ২০১১ সালে বরিশালের বিভাগীয় শহরে অস্থায়ী ক্যাম্পাসে বিশ্ববিদ্যালয়টি প্রতিষ্ঠিত হয়। এটি বরিশাল বিভাগে প্রতিষ্ঠিত প্রথম সাধারন পাবলিক বিশ্ববিদ্যালয়।
প্রতিষ্ঠার সময় ২০১১-১২ শিক্ষাবর্ষে মাত্র ছয়টি বিষয়ে স্নাতক পর্যায়ের শিক্ষা কার্যক্রম দিয়ে যাত্রা শুরু করলেও বর্তমানে বিশ্ববিদ্যালয়টি ২৫টি বিভাগে স্নাতক ও ১৮টি বিভাগে স্নাতকোত্তর পর্যায়ের শিক্ষা কার্যক্রম প্রদান করছে। প্রতিবছর ছয়টি অনুষদে স্নাতক পর্যায়ে প্রায় ১৪৯০ জন শিক্ষার্থীকে ভর্তি পরীক্ষার মাধ্যমে যাচাই করে ভর্তির সুযোগ দেওয়া হয়। বরিশাল বিশ্ববিদ্যাল শহরাঞ্চলীয় অস্থায়ী ক্যাম্পাসে শিক্ষা কার্যক্রম শুরু করলেও বিশ্ববিদ্যালয়টির বর্তমানে একটিই স্থায়ী ক্যাম্পাস রয়েছে। ৫৩ একরের এই ক্যাম্পাস বরিশাল সদর উপজেলার অধীনস্থ কর্ণকাঠিতে কীর্তনখোলা নদীর তীরে শহীদ আবদুর রব সেরনিয়াবাত সেতু সংলগ্ন ঢাকা-পটুয়াখালী মহাসড়কের পাশে অবস্থিত।
ইতিহাস
বরিশাল অঞ্চলে কোনো উচ্চতর শিক্ষাপ্রতিষ্ঠান না থাকায় বাংলাদেশের স্বাধীনতারও পূর্বে ১৯৬০ এর দশকের দিকেই এই অঞ্চলে একটি বিশ্ববিদ্যালয়ের চাহিদা তৈরি হয়। তবে পাকিস্তানী শাসনামলে পূর্ব পাকিস্তানের শিক্ষা খাতে ঘাটতির কারনে বরিশালে বিশ্ববিদ্যালয় স্থাপন করা সম্ভব হয়নি। বাংলাদেশের স্বাধীনতার পর ১৯৭৩ সালে বরিশাল শহরে অনুষ্ঠিত এক সমাবেশে তৎকালীন প্রধানমন্ত্রী শেখ মুজিবুর রহমান ঘোষণা করেন, বরিশালে একটি বিশ্ববিদ্যালয় স্থাপন করার আকাঙ্ক্ষা রয়েছে তার। বিভিন্ন রাজনৈতিক অস্থিরতা এবং শেখ মুজিবর রহমানের হত্যাকান্ডের নেপথ্যে বরিশালে তখন আর বিশ্ববিদ্যালয় স্থাপন করা হয়নি। রাষ্ট্রপতি জিয়াউর রহমান ১৯৭৮ সালে বরিশাল সার্কিট হাউসের মধ্যে একটি সমাবেশে পুনরায় বরিশালে একটি বিশ্ববিদ্যালয় প্রতিষ্ঠার ইচ্ছা প্রকাশ করেন। পরবর্তিতে ২০০০ সালে পটুয়াখালীর দুমকি উপজেলার পটুয়াখালী কৃষি কলেজকে পটুয়াখালী বিজ্ঞান ও প্রযুক্তি বিশ্ববিদ্যালয়ে পরিনত করার মাধ্যমে বরিশাল বিভাগের সর্বপ্রথম বিশ্ববিদ্যালয় প্রতিষ্ঠা করা হয়। এরপর বরিশালে একটি সাধারন সরকারি বিশ্ববিদ্যালয়ের চাহিদা থেকে তৎকালীন তত্ত্বাবধায়ক সরকার ২০০৮ সালের ২৯ নভেম্বরে একনেক (জাতীয় অর্থনৈতিক পরিষদের নির্বাহী কমিটি) কর্তৃক বরিশাল শহরে একটি বিশ্ববিদ্যালয় প্রতিষ্ঠার প্রস্তাব পাশ করে। আনুষ্ঠানিকতা ও বিশ্ববিদ্যালয়ের ক্যাম্পাস নির্ধারন শেষে ২০১১ সালের ২২ ফেব্রুয়ারি প্রধানমন্ত্রী শেখ হাসিনা বরিশাল বিশ্ববিদ্যালয়ের ভিত্তি প্রস্তর উদ্বোধন করেন। প্রতিষ্ঠা দিবস উপলক্ষে বিশ্ববিদ্যালয়ে ২২ ফেব্রুয়ারিকে প্রতিবছর বরিশাল বিশ্ববিদ্যালয় দিবস হিসেবে পালন করা হয় এবং সাধারণত এই দিনেই স্নাতক শ্রেণির নতুন শিক্ষার্থীদের নবীন বরণ অনুষ্ঠিত হয়। বরিশাল জিলা স্কুলে অস্থায়ী ক্যাম্পাসে ২০১২ সালের ২৪ জানুয়ারি বেলা পৌনে ১১টায় জাতীয় পতাকা উত্তোলনের মধ্য দিয়ে শিক্ষা মন্ত্রী নুরুল ইসলাম এই বিশ্ববিদ্যালয়ের শিক্ষাগত কার্যক্রম উদ্বোধন করেন। প্রতিষ্ঠাকালীন সময়ে বরিশাল বিশ্ববিদ্যালয়ের আচার্য ছিলেন তৎকালীন রাষ্ট্রপতি জিল্লুর রহমান এবং উপাচার্য ছিলেন ডাঃ মোঃ হারুনর রশিদ খান। ২০১৩ সালে কীর্তনখোলা নদীর পূর্ব তীরে সদর উপজেলার কর্ণকাঠিতে ৫৩ একর জায়গা জুড়ে বিশ্ববিদ্যালয়ের মূল ক্যাম্পাস নির্ধারিত হয়। বর্তমানে বিশ্ববিদ্যালয়টির সকল বিভাগের স্নাতক ও স্নাতকোত্তর পর্যায়ের শিক্ষা কার্যক্রম মূল ক্যাম্পাসেই পরিচালিত হচ্ছে।
বরিশাল বিশ্ববিদ্যালয়ে ২০১১-১২ শিক্ষাবর্ষের শিক্ষার্থীদের ক্লাস শুরু হয় ২০১২ সালের ২৪ জানুয়ারী। বিজ্ঞান, মানবিক, সমাজবিজ্ঞান ও বিজনেস স্টাডিজ অনুষদভুক্ত গণিত, ইংরেজি, অর্থনীতি এবং সমাজবিজ্ঞান, ব্যবস্থাপনা, বিপণন এই ছয়টি বিভাগে বিশ্ববিদ্যালয়ের স্নাতক শ্রেণীর প্রথম ব্যাচের ক্লাস শুরু হয়।
ভিসি আন্দোলন
২০১৯ সালের ২৬শে মার্চ আয়োজিত চা চক্র ও সাংস্কৃতিক অনুষ্ঠানে শিক্ষার্থীদের প্রতি তৎকালীন উপাচার্য এস এম ইমামুল হকের কটুক্তির কারনে বিশ্ববিদ্যালয়ের শিক্ষার্থীরা উপাচার্যের পদত্যাগের দাবী জানিয়ে আন্দোলন শুরু করে। এই আন্দোলনে উপাচার্যের পদত্যাগের পাশাপাশি শিক্ষার্থীদের অন্যান্য কিছু দাবীও উত্থাপন করা হয়। তবে উপাচার্য পদত্যাগ করতে অনীহা জানানোয় ইমামুল হকের উপাচার্য হিসেবে মেয়াদ প্রায় শেষ হয়ে আসায় তার দায়িত্বের অবশিষ্ট সময়কাল তাকে বাধ্যতামুলক ছুটিতে পাঠানোর দাবী করেছিল শিক্ষার্থীরা। পরবর্তিতে শিক্ষার্থীদের এই আন্দোলন ৩৫দিন যাবত চলমান থাকায় ইমামুল হককে শিক্ষা মন্ত্রণালয়ের নির্দেশক্রমে ১১ এপ্রিল থেকে ২৬ মে পর্যন্ত ৪৫ দিনের বাধ্যতামূলক ছুটি গ্রহণ করতে বাধ্য হন। এই সময়ে বিশ্ববিদ্যালয়ের তৎকালীন ট্রেজারার অধ্যাপক ড. এ কে এম মাহবুব হাসানকে ভারপ্রাপ্ত উপাচার্যের দায়িত্ব প্রদান করা হয়।
অনুষদ ও বিভাগ সমূহ
২০১১-১২ শিক্ষাবর্ষে বরিশাল বিশ্ববিদ্যালয়ে চারটি অনুষদে মোট ছয়টি বিভাগে ২০১২ সালের ২৪ জানুয়ারী স্নাতক শ্রেণীর ক্লাস শুরু হয়। বর্তমানে বিশ্ববিদ্যালয়ে ছয়টি অনুষদের অন্তর্ভুক্ত ২৫টি বিভাগে শিক্ষা কার্যক্রম চলমান রয়েছে। ২০২১-২২ শিক্ষাবর্ষে সকল অনুষদে স্নাতক শ্রেণীতে মোট আসন সংখ্যা ১৪২০টি, যার মধ্যে ৭৫৪টি আসন বিশ্ববিদ্যালয় গুচ্ছ পরিক্ষার 'এ' ইউনিট (বিজ্ঞান ও প্রকৌশল এবং জীববিজ্ঞান অনুষদ) কর্তৃক পুরনীয়, ৪৪৪টি আসন 'বি' ইউনিট (কলা ও মানবিক, আইন এবং সামাজিক বিজ্ঞান অনুষদ) কর্তৃক পুরনীয় এবং ৩২২টি আসন 'সি' ইউনিট (বিজনেস স্টাডিজ অনুষদ) কর্তৃক পুরনীয়।
বর্তমানে ২৫টি বিভাগে শিক্ষা কার্যক্রম চলমান থাকলেও বিশ্ববিদ্যালয় মঞ্জুরী কমিশন (ইউজিসি) কর্তৃক নাট্যকলা বিভাগের অনুমোদন রয়েছে, তবে এই বিভাগের শিক্ষা কার্যক্রম চালু হয়নি।
জীববিজ্ঞান অনুষদ
বরিশাল বিশ্ববিদ্যালয়ে জীববিজ্ঞান অনুষদ অন্তর্ভুক্ত ৪টি বিভাগ রয়েছে।
বিজ্ঞান ও প্রকৌশল অনুষদ
বরিশাল বিশ্ববিদ্যালয়ে বিজ্ঞান ও প্রকৌশল অনুষদ অন্তর্ভুক্ত ৬টি বিভাগ রয়েছে।
কলা ও মানবিক অনুষদ
বরিশাল বিশ্ববিদ্যালয়ে কলা ও মানবিক অনুষদ অন্তর্ভুক্ত ৪টি বিভাগ রয়েছে।
সামাজিক বিজ্ঞান অনুষদ
বরিশাল বিশ্ববিদ্যালয়ে সামাজিক বিজ্ঞান অনুষদ অন্তর্ভুক্ত ৬টি বিভাগ রয়েছে।
বিজনেস স্টাডিজ অনুষদ
বরিশাল বিশ্ববিদ্যালয়ে বিজনেস স্টাডিজ অনুষদ অন্তর্ভুক্ত ৪টি বিভাগ রয়েছে।
আইন অনুষদ
বরিশাল বিশ্ববিদ্যালয়ে আইন অনুষদ অন্তর্ভুক্ত আইন বিভাগ রয়েছে
প্রশাসন
বিশ্ববিদ্যালয়ের প্রশাসন প্রধানত দুইটি সংস্থা দ্বারা পরিচালিত; বিশ্ববিদ্যালয়ের সিন্ডিকেট এবং একাডেমিক কাউন্সিল। উভয় সংস্থারই নেতৃত্ব প্রদান করেন বিশ্ববিদ্যালয়ের উপাচার্য। সিন্ডিকেট বিশ্ববিদ্যালয়ের নির্বাহি সংস্থা হিসেবে দায়িত্ব পালন করে এবং অন্যান্য সংস্থা ও সম্পত্তির উপর বিশ্ববিদ্যালয়ের আইন প্রয়োগ করে। সিন্ডিকেট সদস্যরা দুই বছর মেয়াদে মনোনীত হন এবং পরবর্তি সিন্ডিকেট সদস্য মনোনীত না হওয়া পর্যন্ত দায়িত্বে থাকেন।
উপাচার্যের তালিকা
২০১১ সালে প্রতিষ্ঠা লাভের সময় বরিশাল বিশ্ববিদ্যালয়ের প্রতিষ্ঠাকালীন উপাচার্য ছিলেন ঢাকা বিশ্ববিদ্যালয়ের সয়েল, ওয়াটার এন্ড এনভায়রনমেন্ট বিভাগের অধ্যাপক ডাঃ মোঃ হারুনর রশিদ খান। প্রতিষ্ঠার পর থেকে প্রতি চার বছর পরপর বিশ্ববিদ্যালয়ে নতুন উপাচার্য দায়িত্ব গ্রহন করেন। ২০১৯ সালে বিশ্ববিদ্যালয়ের দ্বিতীয় উপাচার্য এস এম ইমামুল হকের বিরুদ্ধে শিক্ষার্থীদের পদত্যাগের দাবীতে আন্দোলন করায় তিনি তার মেয়াদ শেষ হওয়ার পূর্বেই ছুটিতে যেতে বাধ্য হন। তার অনুপস্থিতিতে এ কে এম মাহবুব হাসানকে বিশ্ববিদ্যালয়ের ভারপ্রাপ্ত দায়িত্ব প্রদান করা হয়। এবং পরবর্তিতে মেয়াদ শেষে রাজশাহী বিশ্ববিদ্যালয়ের সমাজকর্ম বিভাগের অধ্যাপক ছাদেকুল আরেফিন উপাচার্যের দায়িত্ব গ্রহন করেন এবং বর্তমানে উক্ত পদে দায়িত্ব পালন করছেন।
একাডেমিক ও প্রশাসনিক ভবনসমূহ
বরিশাল বিশ্ববিদ্যালয়ের একাডেমিক ও প্রশাসনিক কার্যক্রমের জন্য মূলত একটি ছয় তলাবিশিষ্ট ভবন রয়েছে। এই ভবনটিকে একাডেমিক ভবন ১, একাডেমিক ভবন ২, প্রশাসনিক ভবন ১ ও প্রশাসনিক ভবন ২ এই চার ভাগে বিভক্ত করা হয়েছে। স্থাপনার সময় যদিও এর আকার বাংলা "৪" বা ইংরেজি "8" আকৃতির একটি বিশাল ভবন নির্মাণের পরিকল্পনা থাকলেও এটির বর্তমান আকার কিছুটা ইংরেজী "C" বর্ণের মতো এবং বাকি অংশ ভবিষ্যতে নির্মানের পরিকল্পনা রয়েছে। বর্তমানে এই মূল ভবনেই সকল বিভাগের ও বেশিরভাগ প্রশাসনিক কার্যক্রম অনুষ্ঠিত হয়। এই ভবনটির নাম বীরশ্রেষ্ঠ শহীদ ক্যাপ্টেন মহিউদ্দিন জাহাঙ্গীর ভবন। এটি ৬তলা বিশিষ্ট মূল ভবনের একটি উপভবন। বিশ্ববিদ্যালয়ের বিভিন্ন অনুষদের ১২টি বিভাগের একাডেমিক কার্যক্রম এখানে পরিচালিত হয়।
এই ভবনটির নাম বীরশ্রেষ্ঠ শহীদ সিপাহী মুহাম্মদ মোস্তফা কামাল ভবন। এটি ৬তলা বিশিষ্ট মূল ভবনের একটি উপভবন। বিশ্ববিদ্যালয়ের বিভিন্ন অনুষদের ১২টি বিভাগের একাডেমিক কার্যক্রম এখানে পরিচালিত হয়। ভবনটির ৫ম তলায় কীর্তনখোলা অডিটোরিয়াম অবস্থিত।
এটি ৬ তলা বিশিষ্ট মূল ভবনের একটি উপভবন। এই ভবনটি আকৃতি বর্গাকার এবং এটি একাডেমিক ভবন ১ এর সাথে সরাসরি যুক্ত এবং প্রশাসনিক ভবন ২ এর সাথে একটি বারান্দা দিয়ে সংযুক্ত। এই ভবনটি মূলত বিভিন্ন প্রশাসনিক দপ্তরের কার্যালয়ের পাশাপাশি কিছু অংশ একাডেমিক কার্যক্রমের জন্যও ব্যবহৃত হয়। এই ভবনের উল্লেখযোগ্য প্রশাসনিক কার্যালয় হলো উপাচার্যের কার্যালয় এবং ট্রেজারারের কার্যালয়।
প্রশাসনিক ভবন ২ বরিশাল বিশ্ববিদ্যালয়ের একটি ৬ তলা বিশিষ্ট ভবন। এর ৬ষ্ঠ তলায় জীবনানন্দ দাশ কনফারেন্স হল অবস্থিত। এছাড়াও এই ভবনটিতে প্রশাসনিক দপ্তরের কার্যালয়ের পাশাপাশি কিছু অংশ একাডেমিক কার্যক্রমের জন্য ব্যবহৃত হয়। এই ভবনের কিছু উল্লেখযোগ্য প্রশাসনিক দপ্তর ও স্থাপনা সমূহ হলো:
অন্যান্য ভবনসমূহ
একাডেমিক ও প্রশাসনিক ভবন ছাড়াও বরিশাল বিশ্ববিদ্যালয়ে অন্যান্য ভবন রয়েছে। বিশ্ববিদ্যালয়ের কেন্দ্রীয় গ্রন্থাগারের নাম "শহীদ আব্দুর রব সেরনিয়াবাত কেন্দ্রীয় গ্রন্থাগার"। এটি একটি চারতলা ভবন। গ্রন্থাগার ভবনের নিচতলায় রিডিং রুম এর পাশাপাশি একটি মেডিকেল সেন্টার আছে, যেখানে বিশ্ববিদ্যালয়ের শিক্ষার্থীরা চিকিৎসা সেবা পেয়ে থাকেন। এছাড়া গ্রন্থাগার ভবনে পরীক্ষা নিয়ন্ত্রকের অফিস অবস্থিত।
বিশ্ববিদ্যালয়ের এটি একটি ৫ তলা বিশিষ্ট ভবন। ভবনটির নিচ তলায় কেন্দ্রীয় ক্যাফেটেরিয়ার অবস্থান। ভবন এর উপরিঅংশে টিএসসি অবস্থিত।
বরিশাল বিশ্ববিদ্যালয় ক্যাম্পাসের একাংশে ২০ শতাংশ জমির ওপর ৬ কোটি ৯৩ লাখ টাকা ব্যয়ে তিনটি দৃষ্টিনন্দন গম্বুজসহ তিনতলা বিশিষ্ট মসজিদ নির্মাণ করা হয়েছে। শীতাতপ নিয়ন্ত্রিত মসজিদটিতে একইসঙ্গে প্রায় ২ হাজার মুসল্লি নামাজ আদায় করতে পারবেন। মসজিদের ফ্লোরে ব্যবহার করা হয়েছে মার্বেল পাথর। রয়েছে ডিজিটাল সাউন্ড সিস্টেম। কেন্দ্রীয় এ মসজিদটির নির্মান কাজ শুরু হয়েছিল ২০১৮ সালের জানুয়ারি মাসে।
বিশ্ববিদ্যালয়ের আবাসিক ভবন গুলোর মধ্যে রয়েছে উপাচার্যের বাসভবন, ২টি ডরমিটরি এবং একটি শিক্ষক আবাসিক ভবন।
স্থাপনাসমূহ
বিশ্ববিদ্যালয়ের কেন্দ্রীয় শহীদ মিনারটি কেন্দ্রীয় খেলার মাঠের দক্ষিণ পাশে অবস্থিত। ২০১৬ সালে বিজয়ের মাসের প্রথম দিন বরিশাল বিশ্ববিদ্যালয় (ববি) ক্যাম্পাসে উদ্বোধন করা হয় কেন্দ্রীয় শহীদ মিনার।
বিশ্ববিদ্যালয়ের কেন্দ্রীয় মন্দির টিএসসি সংলগ্নে অবস্থিত।
বরিশাল বিশ্ববিদ্যালয়ের মুক্তমঞ্চ কেন্দ্রীয় খেলার মাঠের উত্তর পাশে অবস্থিত। এখানে বিভিন্ন সাংস্কৃতিক অনুষ্ঠান অনুষ্ঠিত হয়।
আবাসিক হল
বরিশাল বিশ্ববিদ্যালয়ের স্নাতক ও স্নাতকোত্তর শ্রেণীতে অধ্যয়নরত শিক্ষার্থীদের জন্য মূল ক্যাম্পাসের অভ্যন্তরে চারটি আবাসিক হল রয়েছে। এর মধ্যে দুইটি আবাসিক হল ছাত্রদের এবং দুইটি আবাসিক হল ছাত্রীদের জন্য নির্মিত। ছাত্রদের দুইটি হল এবং ছাত্রীদের একটি হলের নির্মানের কাজ মূল ভবনের সাথেই শুরু হয়েছিল এবং ছাত্রীদের জন্য দ্বিতীয় হলটি পরবর্তিতে নির্মান করা হয়েছে।
ছাত্র হল
বিশ্ববিদ্যালয়ে ছাত্রদের জন্য দুইটি হল নির্মান করা হয়েছে; শেরে বাংলা হল ও বঙ্গবন্ধু হল। এই হল দুইটি বিশ্ববিদ্যালয়ের ক্যাম্পাসের মধ্যে দক্ষিণ-পুর্ব দিকে পাশাপাশি অবস্থিত। আবাসিক হল দুইটির নির্মান কাজ শুরু হয়েছিল ২০১১ সালে।
ছাত্রী হল
বিশ্ববিদ্যালয়ে ছাত্রীদের জন্য দুইটি হল নির্মান করা হয়েছে; শেখ হাসিনা হল ও বঙ্গমাতা শেখ ফজিলাতুন্নেসা মুজিব হল। এই হল দুইটি বিশ্ববিদ্যালয়ের ক্যাম্পাসের মধ্যে উত্তর-পুর্ব দিকে পাশাপাশি অবস্থিত। শেখ হাসিনা হলের নির্মান কাজ শুরু হয়েছিল ২০১১ সালে।
শেখ হাসিনা হল
শেখ হাসিনা হল ৫ তলা বিশিষ্ট ভবন যা দুইটি ব্লকে বিভক্ত। এখানে মোট ৮১টি আবাসিক কক্ষ রয়েছে। ব্লক ২ এর নীচতলা ডাইনিং, দ্বিতীয় তলা কমন রুম, ইন্ডোর গেমস ও টিভি রুম, ৩য় তলা রিডিং রুম ও নামাজ রুম হিসেবে ব্যবহৃত হয়। শেখ হাসিনা হলের মোট আসন সংখ্যা ৬১০।
বঙ্গমাতা শেখ ফজিলতুন্নেছা মুজিব হল
বঙ্গমাতা শেখ ফজিলতুন্নেছা মুজিব হল ৫ তলা বিশিষ্ট ভবন যা দুইটি ব্লকে বিভক্ত। এখানে মোট ৮১টি আবাসিক কক্ষ রয়েছে। ব্লক ২ এর নীচতলা ডাইনিং, দ্বিতীয় তলা কমন রুম, ইন্ডোর গেমস ও টিভি রুম, ৩য় তলা রিডিং রুম ও নামাজ রুম হিসেবে ব্যবহৃত হয়। বঙ্গমাতা শেখ ফজিলতুন্নেছা মুজিব হলের মোট আসন সংখ্যা ৬১০। বিশ্ববিদ্যালয়ের সর্বাধুনিক এই আবাসিক হল তৈরিতে ব্যয় হয়েছে ১৩ কোটি ৭৩ লক্ষ ৪২ হাজার টাকা।
পরিবহন
শিক্ষার্থীদের জন্য বাসগুলো নগরীর ৩ টি রুটে চলাচল করে, রুট গুলো হলো:
বাস সমূহ:
বিকনা রেলওয়ে স্টেশন
বিকনা রেলস্টেশন দক্ষিণ পূর্ব রেল অঞ্চলের আদ্রা রেল বিভাগের অন্তর্গত বাঁকুড়া-মাসগ্রাম লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলার বিকনায় অবস্থিত।
ইতিহাস
বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী পুরানো মিটার গেজ বাঁকুড়া – দামোদর রেলপথ (যাকে বাঁকুড়া দামোদর নদী রেলওয়েও বলা হয়) ১৯১৬-১১সালের মধ্যে ট্রেন চলাচলের জন্য উন্মুক্ত করা হয়। ২০০৫ সালে, বাঁকুড়া – মাসগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। পুরো ট্র্যাকটি ২০১৮-১৯ সালে বিদ্যুতায়িত হয়।
ফিজা আলি
ফিজা আলি হলেন একজন পাকিস্তানি মডেল, উপস্থাপিকা, অভিনেত্রী এবং নৃত্যশিল্পী। তিনি ১৯৯৯ সালে তার মডেলিং জীবন শুরু করেছিলেন। ২০০৩ সালে, তিনি ধারাবাহিক নাটক মেহেন্দি দিয়ে তার অভিনয় জীবন শুরু করেছিলেন। তিনি যেসকল উল্লেখযোগ্য প্রোগ্রামে উপস্থিত হয়েছেন তার মধ্যে রয়েছে লাভ লাইফ অউর লাহোর, চুনরি, ওহ সুবাহ কাব আয়েগি এবং মৌম। ২০১২ সালে, তিনি এ-প্লাসে সুব কি ফিজা শিরোনামে একটি প্রভাতি অনুষ্ঠানের আয়োজন শুরু করেছিলেন। ২০১৩ সালে সাহির লোধি তার স্থলাভিষিক্ত হন।
অ্যালকাইল মূলক
জৈব রসায়নে, একটি অ্যালকাইলের বিকল্প হল একটি অ্যালকেন যার একটি হাইড্রোজেন অনুপস্থিত। অনেক সম্ভাব্য প্রতিস্থাপন অন্তর্ভুক্ত করার জন্য অ্যালকাইল শব্দটি ইচ্ছাকৃতভাবে অনির্দিষ্ট।একটি অ্যাসাইক্লিক অ্যালকাইলের C n H 2 n +1 এর সাধারণ সূত্র রয়েছে।একটি সাইক্লোঅ্যালকাইল একটি রিং থেকে একটি হাইড্রোজেন পরমাণু অপসারণের মাধ্যমে একটি সাইক্লোয়ালকেন থেকে উদ্ভূত হয় এবং এর সাধারণ সূত্র C n H 2 n -1 রয়েছে। সাধারণত একটি অ্যালকাইল একটি বড় অণুর একটি অংশ।কাঠামোগত সূত্রে, প্রতীক R একটি শ্রেণিগত (অনির্দিষ্ট) অ্যালকাইল গ্রুপকে মনোনীত করতে ব্যবহৃত হয়। ক্ষুদ্রতম অ্যালকাইল গ্রুপ হল মিথাইল, যার সূত্র CH 3 −।
সীমান্ত নিয়ন্ত্রণ
সীমানা নিয়ন্ত্রণ বা বর্ডার কন্ট্রোল বলতে স্থল, আকাশ ও সামুদ্রিক সীমানা জুড়ে মানুষ, প্রাণী এবং পণ্যের চলাচল নিয়ন্ত্রণ করার জন্যে সরকার কর্তৃক গৃহীত ব্যবস্থাগুলিকে বোঝায়। যদিও সীমান্ত নিয়ন্ত্রণ সাধারণত আন্তর্জাতিক সীমান্তের সাথে যুক্ত থাকে, তবে এটি একটি একক রাজ্যের অভ্যন্তরীণ সীমানার উপর আরোপিত নিয়ন্ত্রণগুলিকেও অন্তর্ভুক্ত করে। সীমানা নিয়ন্ত্রণের ব্যবস্থাগুলি কাস্টমস, স্যানিটারি ও ফাইটোস্যানিটারি, বা বায়োসিকিউরিটি রেগুলেশনগুলি প্রয়োগ করা থেকে শুরু করে মাইগ্রেশন সীমাবদ্ধ করা পর্যন্ত বিভিন্ন উদ্দেশ্যে কাজ করে৷
যদিও কিছু সীমানা (বেশিরভাগ রাজ্যের অভ্যন্তরীণ সীমানা এবং শেনজেন এলাকার আন্তর্জাতিক সীমানা সহ) উন্মুক্ত এবং সম্পূর্ণরূপে অরক্ষিত থাকে, তবে অন্যগুলি (দেশগুলির মধ্যে বিশাল সংখ্যাগরিষ্ঠ সীমানা এবং কিছু অভ্যন্তরীণ সীমানাসহ) কিছুটা নিয়ন্ত্রণের অধীন এবং হতে পারে শুধুমাত্র নির্ধারিত চেকপয়েন্টে বৈধভাবে পার হতে হবে। ২১ শতকের সীমান্ত নিয়ন্ত্রণগুলি ভ্রমণ নথি, ভিসা এবং ক্রমবর্ধমান জটিল নীতিগুলির জটিল সিস্টেমগুলির সাথে শক্তভাবে জড়িত, যা দেশগুলির মধ্যে পরিবর্তিত হয়৷
অ্যানাদার ব্রিক ইন দ্য ওয়াল
"অ্যানাদার ব্রিক ইন দ্য ওয়াল" ব্রিটিশ রক ব্যান্ড পিংক ফ্লয়েডের ১৯৭৯ সালের রক অপেরা দ্য ওয়াল অ্যালবামের একটি তিন অংশের কম্পোজিশন, যেটি রচনা করেছেন ব্যান্ডটির বেসবাদক রজার ওয়াটার্স। "অংশ ২", বিদ্যালয়ে কঠোরতার বিরুদ্ধে একটি প্রতিবাদী গান, যেখানে শিশুদের কয়ার বৈশিষ্ট্যায়িত হয়েছে। প্রযোজক বব এজরিনের পরামর্শে, পিংক ফ্লয়েড অ্যালবামে ডিস্কো উপাদান যুক্ত করেছে।
৬১তম ফিল্মফেয়ার পুরস্কার
৬১তম ফিল্মফেয়ার পুরস্কার দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৬৫তম আয়োজন, যা ২০১৫ সালের বলিউড চলচ্চিত্রের জন্য প্রদান করা হয়। এই আয়োজন অনুষ্ঠিত হয় ২০১৬ সালের ১৫ই জানুয়ারি মুম্বইয়ের এনএসসিআই ডোমে এবং এটি সঞ্চালনা করেন কপিল শর্মা ও শাহরুখ খান।
বাজীরাও মস্তানী চলচ্চিত্রটি শ্রেষ্ঠ চলচ্চিত্রসহ সর্বাধিক নয়টি বিভাগে পুরস্কার অর্জন করে। প্রিয়াঙ্কা চোপড়া শ্রেষ্ঠ পার্শ্ব অভিনেত্রী বিভাগে পুরস্কার জয়ের মধ্য দিয়ে প্রথম অভিনেত্রী হিসেবে পাঁচটি ভিন্ন বিভাগে ফিল্মফেয়ার পুরস্কার জয়ের রেকর্ড গড়েন।
বিজয়ী ও মনোনীতগণ
২০১৬ সালের ১১ই জানুয়ারি এই আয়োজনের মনোনয়ন ঘোষণা করা হয়, এবং ১৫ই জানুয়ারি পুরস্কার প্রদান করা হয়।
জনপ্রিয় পুরস্কার
thumb|120px|[[রণবীর সিং বাজীরাও মস্তানী-এর জন্য শ্রেষ্ঠ অভিনেতা বিভাগে পুরস্কৃত হন]] thumb|120px|[[দীপিকা পাড়ুকোন পিকু-এর জন্য শ্রেষ্ঠ অভিনেত্রী বিভাগে পুরস্কৃত হন]]
বিশেষ পুরস্কার
thumb|120px|[[মৌসুমী চট্টোপাধ্যায় আজীবন সম্মাননা পুরস্কার প্রাপক]]
হলুদ কলমি
হলুদ কলমি এক ধরনের লতা জাতীয় সপুষ্পক উদ্ভিদ। এটি Convolvulacea পরিবারের লতা। এই ফুলের বৈজ্ঞানিক নাম Merremia hederacea। ইংরেজি নাম Ivy Woodrose। এই লতার ফুলকে কেউ কেউ কলাডানা বলে থাকেন।
পাতা
পাতা সবুজ, ১-৩ সেমি লম্বা। পাতা দেখেতে পানপাতার মতো।
ফুল
ফুল হলুদ বর্ণের। পাপড়ি ৭-১০ সেমি। ফোটে হেমন্ত ঋতুতে। ফুল ফুটলে এই লতাটি সবার দৃষ্টিগোচর হয়। সপ্তাহ দুয়েক লতায় ফুল ধরে। প্রতিদিন সকালে পাপড়ি থেকে নতুন ফুল ফোটে। রোদ বাড়লে ধীরে ধীরে পাপড়ি নেতিয়ে পড়ে।
বংশবিস্তার
বীজের মাধ্যমে এদের বংশবিস্তার ঘটে। এই লতা সাধারণত গ্রামের পতিত জমি ও সড়কের পাশে জন্মে থাকে।
বাংলাদেশে হলুদ কলমি
বাংলাদেরশের নারায়ণগঞ্জ, নরসিংদী, গাজীপুরসহ দেশের বিভিন্ন এলাকায় হলুদ কলমি দেখতে পাওয়া যায়। এ ছাড়াও বাংলাদেশে হলুদ কলমির আরো একটি প্রজাতি (বৈজ্ঞানিক নাম Merremia gemella) রয়েছে যা বৃহত্তর সিলেট, ঢাকা ও পার্বত্য এলাকায় দেখতে পাওয়া যায়। এদের ফুলের বর্ণ এক হলেও পাতার আকৃতি ভিন্ন।
অন্যান্য তথ্য
বাহারি লতা হিসেবে হলুদ কলমি বাসা বাড়িতে সৌন্দর্য বর্ধনের জন্য লাগানো যায়।
ফ্রাঙ্ক হ্যামন্ড
ফ্র্যাঙ্ক ডেভিস হ্যামন্ড (১২ অক্টোবর ১৯২১ - ১৭ মার্চ ২০০৫) খ্রিস্টান সম্পর্কিত বইগুলির লেখক, বিশেষ করে মুক্তির পরিচর্যার উপর। ১৯৮০ সালে হ্যামন্ড তার স্ত্রী (এবং কখনও কখনও সহ-লেখক) ইডা মে’ হ্যামন্ডের সাথে "দ্য চিলড্রেনস ব্রেড মিনিস্ট্রি" প্রতিষ্ঠা করেন। হ্যামন্ড ছিলেন বেলর বিশ্ববিদ্যালয় এবং সাউথওয়েস্টার্ন ব্যাপটিস্ট থিওলজিক্যাল শিক্ষালয়ের প্রাক্তন ছাত্র।
শিক্ষা জীবন
হ্যামন্ড শিখিয়েছিলেন যে, বিরক্তি এবং কথাচালাচালীর মতো নৈতিক বিষয়গুলি - বাধ্যতামূলক খাওয়া, ভুলে যাওয়া, যৌন সমস্যা এবং মানসিক অসুস্থতার মতো বিষয়গুলির সাথে একসাথে - পরিত্রাণের পরিচর্যার প্রয়োজন এমন দুষ্ট আত্মাদের দ্বারা সৃষ্ট হতে পারে এবং এই ধরনের ব্যক্তিদের এই ধরনের মুক্তির প্রয়োজন হতে পারে।  তাকে এবং তার স্ত্রী ইডা মে’ কে "সম্ভবত পরিত্রাণ পরিচর্যার সবচেয়ে প্রভাবশালী অনুশীলনকারী" বলা হয়। তাদের ১৯৭৩ সালের বই পিগস ইন দ্য পার্লার: মুক্তির জন্য একটি ব্যবহারিক পথপ্রদর্শক এই বিষয়ের উপর সবচেয়ে প্রভাবশালী,  বইটি অনেক ভাষায় অনুবাদিত এবং এটি এক মিলিয়নেরও বেশি কপি বিক্রি হয়।
হ্যামন্ডের বইগুলি ক্যাথলিক ক্যারিশম্যাটিক পুনর্নবীকরণের মধ্যে পরিত্রাণ পরিচর্যার ধারণাগুলি স্থানান্তর করতে সহায়তা করেছিল, বিশেষ করে পৈচাশিক প্রভাবের ধারণাটি পৈচাশিকতার অধিকারের চেয়ে কম যা একজন যাজকের দ্বারা বহিস্কারের প্রয়োজন হয়।
ব্যক্তিগত ও বৈবাহিক জীবন
ফ্রাঙ্ক হ্যামন্ড ১৯২১ সালের অক্টোবরে টেক্সাসের টেরেলে জন্মগ্রহণ করেন। তিনি ১৯৪৮ সালে ইডা মে’ লোডেনকে (টেরেলেরও) বিয়ে করেন।
মহসুওয়াদ
মহসুওয়াদ (Mhaswad) ভারতের মহারাষ্ট্র রাজ্যের সাতারা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মহসুওয়াদ শহরের জনসংখ্যা হল ২০,৪৯৪ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে মহসুওয়াদ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
শাহর-ই সুখতেহ
শাহর-ই সুখতেহ, c. ৩২০০ খ্রিস্টপূর্বাব্দ, শাহর-ই সুখতে এবং শাহর-ই সোখতা নামেও বানান করা হয়, হেলমান্দ সংস্কৃতির সাথে যুক্ত বিশাল ব্রোঞ্জ যুগের নগর বসতির একটি প্রত্নতাত্ত্বিক স্থান। এটি ইরানের দক্ষিণ-পূর্ব অংশে সিস্তন ও বালুচেস্তন প্রদেশের হেলমান্দ নদীর তীরে, জহেদন-জাবোল সড়কের নিকট অবস্থিত। ২০১৪ সালের জুনে স্থানটি ইউনেস্কোর বিশ্ব ঐতিহ্যবাহী স্থানের তালিকায় স্থান পায়।
প্রত্নতত্ত্ব
শাহর-ই সুখতেহের দক্ষিণ-পশ্চিম অংশে 25 ha আয়তনের একটি বিশাল সমাধিন্থান রয়েছে। এটিতে ২৫,০০০ থেকে ৪০,০০০টি প্রাচীন কবর রয়েছে।
বসতিটি ৩২০০ খ্রিস্টপূর্বাব্দে আবির্ভূত হয়েছিল। শহরটিতে সভ্যতার চারটি স্তর ছিল এবং পরিত্যক্ত হওয়ার আগে তিনবার পুড়িয়ে ফেলা হয়েছিল। এই পরিত্যাগের পূর্বে ১৮০০ খ্রিস্টপূর্বাব্দের কাছাকাছি সময়ে ইতালিয় প্রত্নতাত্ত্বিক মিশন কর্তৃক সংঘটিত হয়েছিল বলে মনে করা হয়েছিল। কিন্তু ইতালিয় ও ইরানি প্রত্নতাত্ত্বিক বারবারা হেলউইং ও হাসান ফাজেলি নাশলি কর্তৃক সংঘটিত গবেষণা এবং একটি নতুন মিশনে দেখা গেছে যে নিকটবর্তী স্থান তাপেহ গ্রাজিয়ানিতে সম্প্রতি ক্রমাঙ্কিত রেডিওকার্বন নমুনার উপর ভিত্তি করে নতুন সাইটটি প্রকৃতপক্ষে ২৩৫০ খ্রিস্টপূর্বাব্দের কাছাকাছি পরিত্যক্ত হয়েছিল। এক্ষেত্রে প্রত্নতাত্ত্বিক ম্যাসিমো ভিদালের মন্তব্য শাহর-ই সোখতার কালানুক্রম নিম্নরূপ:
১৯৬৭ সালের শুরুতে, মাউরিজিও টোসির নেতৃত্বে আফ্রিকা এবং প্রাচ্যের জন্য ইতালিয় ইনস্টিটিউট (IsIAO) দল কর্তৃক স্থানটি খনন করা হয়েছিল। কিছু ব্যবধানের পর, এসএমএস সাজ্জাদির নেতৃত্বে ইরানি কালচারাল হেরিটেজ অ্যান্ড ট্যুরিজম অর্গানাইজেশন দল এই স্থানে পুনরায় কাজ শুরু করে। নতুন আবিষ্কার সময়ে সময়ে প্রতিবেদন করা হয়।
প্রথম সময়কালে
প্রথম সময়কালে, শাহর-ই সুখতেহ ইতোমধ্যেই দক্ষিণ তুর্কমেনিস্তানের স্থানগুলির সাথে আফগানিস্তানের কান্দাহার অঞ্চল, কোয়েটা উপত্যকা এবং ইরানের বামপুর উপত্যকার সাথে ঘনিষ্ঠ সংযোগ দেখায়। এছাড়াও, হুজেস্তান এবং ফর্সের আদি-ইলামি শহরগুলির সাথে এর সংযোগ রয়েছে। প্রায় ৩০০০ খ্রিস্টপূর্বাব্দে, শাহর-ই সোখতার কুমোররা উত্তরে 750 km দূরে অবস্থিত সুদূর তুর্কমেনিস্তান থেকে সিরামিক শৈলীর পুনরুত্পাদন করেছিল এবং অন্যান্য সিরামিকগুলি পাকিস্তানের কেচ-মাকরান-ইরানি বেলুচিস্তান এলাকা থেকে আমদানি করা হয়েছিল, যা দক্ষিণে প্রায় 400-500 km স্থান জুড়ে অবস্থিত, এবং আফগানিস্তানের মুন্ডিগাক (কান্দাহার) অঞ্চল থেকে প্রায় 400 km পূর্বে সিরামিকও আমদানি করা হয়েছিল। শাহর-ই সোখতার ৩৩ নম্বর এলাকায়, এনরিকো অ্যাসকালোনের সাম্প্রতিক এক খননে দেখা যায় যে, তথাকথিত "স্থপতির বাড়ি" এবং পূর্ব ভবন ৩০০০ থেকে ২৮৫০ খ্রিস্টপূর্বাব্দের মধ্যে একটি স্তর রেডিওকার্বনের অন্তর্গত।
এই সময়ের মধ্যে মৃৎশিল্প, ১০, ৯, এবং ৮ পর্যায়, সাধারণত শরীরের জন্য হালকা পেস্ট রঙ এবং সমৃদ্ধ অলঙ্করণ প্রদর্শন করে যা বেলুচিস্তানের মুন্ডিগাক ৩ এবং কোয়েটার পাত্রের সিরামিকগুলিতে পাওয়া যায়।
সন্ধ্যা মৃদুল
সন্ধ্যা মৃদুল (জন্মঃ ২৮শে মার্চ ১৯৭৫) হচ্ছেন ভারতের একজন অভিনেত্রী; মূলত টেলিভিশনে অভিনয় করলেও তিনি কিছু চলচ্চিত্রেও অভিনয় করেছেন। ২০০২ সালের চলচ্চিত্র সাথিয়া তে অভিনয়ের জন্য সন্ধ্যা পরিচিতি পেয়েছেলিনে, এছাড়া ২০০৫ এর পেজ থ্রীও তার অভিনীত গুরুত্বপূর্ণ চলচ্চিত্র। ২০০৭ সালের রিয়েলিটি ড্যান্স শো 'ঝলক দিখলাজা - সিজন ২' এ সন্ধ্যা ১ম রানার আপ হয়েছিলেন।
পূর্ব জীবন
১৯৭৫ সালে মুম্বাইতে সন্ধ্যার জন্ম হয়েছিলো, তার বাবার নাম ছিলো পি আর মৃদুল। সন্ধ্যার পরিবার পরে দিল্লীতে স্থানান্তরিত হয়েছিলো। ১০ বছর বয়সে সন্ধ্যা জয়পুরের একটি স্কুলে ভর্তি হন। এরপর আবার দিল্লীর একটি স্কুলে আসেন। সন্ধ্যার বাবা মারা গেলে সন্ধ্যার ভাই তাকে দেখাশোনা করা শুরু করেছিলেন।
কর্মজীবন
১৯৯৫ সালের হিন্দি টিভি সিরিয়াল 'স্বভিমান' এ সন্ধ্যা সর্বপ্রথম অভিনয় করেছিলেন যেটা ডিডি ন্যাশনাল এ প্রচারিত হত। সঙ্গে সঙ্গে তিনি 'বানেগি আপনি বাত', 'কোশিশ' এবং 'হু বা হু' সিরিয়ালে কাজ করার সুযোগ পেয়েছিলেন।
২০০২ সালের চলচ্চিত্র সাথিয়া এর মাধ্যমে সন্ধ্যার বলিউড যাত্রা শুরু হয়, চলচ্চিত্রটিতে তার চরিত্র দিনা সাপোর্টিং রোল হলেও এটি গুরুত্বপূর্ণ ছিলো।
২০০৩ সালের ক্রিকেট বিশ্বকাপ চলাকালীন সন্ধ্যা এক্সট্রা ইনিংস টিভি প্রোগ্রামে আবির্ভূত হন।
২০০৪ সালে তিনি গৌতম বুদ্ধের জীবনের উপর ভিত্তি করে নির্মিত করে নাটক যেন কথা তে অভিনয় করেন রাজীব গোপালকৃষ্ণ এর নায়িকা হিসেবে, নাটকটি মুম্বাইতে শুটিং হয়েছিলো।
সন্ধ্যা অভিনীত নাটক কোশিশ এক আশা চায়নাতে চীনা ভাষায় অনুবাদ করে দেখানো হয়েছিলো, চায়নাতে সন্ধ্যা মোটামুটি পরিচিতি পেয়ে গিয়েছিলেন।
শওকত আজিজ
শওকত আজিজ (উর্দু ভাষায়: شوکت عزیز), (জন্ম: ৬ মার্চ, ১৯৪৯) একজন পাকিস্তানি অর্থনীতিবিদ, পুঁজিপতি, রাজনীতিবিদ। তিনি ২০০৪ থেকে ২০০৭ সাল পর্যন্ত পাকিস্তানের প্রধানমন্ত্রী হিসেবে দায়িত্ব পালন করেছেন। ৬ নভেম্বর ১৯৯৯ সালে তিনি পাকিস্তান মুসলিম লিগ কর্তৃক অর্থমন্ত্রী নিসেবে নিয়োগ পান এবং ১৫ নভেম্বর ২০০৭ পর্যন্ত দায়িত্বে থাকেন। পরবর্তীকালে তৎকালীন প্রধানমন্ত্রী জাফরুল্লাহ খান জামালি পদত্যাগে বাধ্য হলে তিনি ৬ জুন, ২০০৪-এ পাকিস্তানের প্রধানমন্ত্রীর পদ গ্রহণ করেন। তিনি পাকিস্তানের সর্বপ্রথম প্রধানমন্ত্রী যিনি তার এক মেয়াদকাল সম্পূর্ণ করতে পেরেছেন।
শিক্ষাজীবন
আজিজ পড়াশোনা করেছেন করাচির সেইন্ট প্যাট্রিক হাই স্কুলে। এছাড়া তিনি তার উচ্চমাধ্যমিক সম্পূর্ণ করেন স্কুলের সাথের কলেজ সেইন্ট প্যাট্রিক কলেজ থেকে। ১৯৬৭ সালে তিনি রাওয়ালপিন্ডির গর্ডন কলেজ থেকে বিজ্ঞানে স্নাতক ডিগ্রি লাভ করেন। ১৯৬৯ সালে তিনি করাচির ইন্সটিটিউট অফ বিজনেস অ্যাডমিনিস্ট্রেশন (আইবিএ) থেকে ব্যবসায় প্রসাশন বিষয়ে স্নাতোকত্তর ডিগ্রি লাভ করেন। এই শিক্ষাপ্রতিষ্ঠানটি পাকিস্তানের অন্যতম খ্যাতনামা একটি শিক্ষাপ্রতিষ্ঠান হিসেবে বিবেচিত। আইবিএ-তে পড়াশোনাকালীন ইন্টার্নশিপ হিসেবে তিনি সিটিব্যাংকে যোগদান করেন, এবং এখান থেকেই তার ব্যাংকিং পেশাজীবন শুরু হয়।
বহিঃসংযোগ
South China Morning Post dated 28 March 2007
রিমা মালহোত্রা
রিমা মালহোত্রা (জন্ম: ১৭ অক্টোবর ১৯৮০ নয়া দিল্লি) হলেন একজন ভারতীয় আন্তর্জাতিক নারী ক্রিকেটার। তিনি ডানহাতে ব্যাটিং এবং লেগব্রেক বল করে থাকেন। এখনও পর্যন্ত যিনি ভারতের হয়ে ৩০টি একদিনের আন্তর্জাতিক, ৬টি টুয়েন্টি২০ আন্তর্জাতিক এবং একটি টেস্ট ম্যাচ খেলেছেন।
গ্রেগ থমাস
জন গ্রিগরি থমাস (Greg Thomas; জন্ম: ১২ আগস্ট, ১৯৬০) ওয়েলসের গ্ল্যামারগনের ট্রিবানোস এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৭ পর্যন্ত সংক্ষিপ্ত সময়কালের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন, নর্দাম্পটনশায়ার এবং দক্ষিণ আফ্রিকান ঘরোয়া ক্রিকেটে বর্ডার, ইম্পালাস, ইস্টার্ন প্রভিন্সের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করেছেন গ্রেগ থমাস।
খেলোয়াড়ী জীবন
বিখ্যাত ওয়েস্ট ইন্ডিয়ান ব্যাটসম্যান ভিভ রিচার্ডস উত্যক্তকারী বোলারদেরকে সমুচিত জবাবের জন্য প্রসিদ্ধ ছিলেন। ফলে প্রতিপক্ষের অনেক অধিনায়কই এ ধরনের বাক্য প্রয়োগের ক্ষেত্রে খেলোয়াড়দের সাবধান করে দিতেন। কাউন্টি খেলায় প্রতিপক্ষ গ্ল্যামারগনের বিপক্ষে খেলাকালীন থমাস ক্রমাগত উত্ত্যক্ত করতে থাকেন। তিনি রিচার্ডসকে বলেন, এটি লাল, গোলাকৃতি ও ওজনে পাঁচ আউন্স। রিচার্ডস এর পরের বলেই কাছাকাছি নদীতে বলটি ফেলেন। বোলারকে উদ্দেশ্য করে তিনি বলেন, গ্রেগ আপনি জানেন এটি দেখতে কেমন, এখন যান ও খুঁজে বের করেন।
খেলার ধরন
বব উইলিসের অবসরগ্রহণের পর গ্রেগ থমাসকে ইংরেজ ক্রিকেট অঙ্গনে প্রকৃত ফাস্ট বোলার হিসেবে চিহ্নিত করা হতো। তবে, এবড়োথেবড়ো পেসের পাশাপাশি অস্থিরতায় ভোগাসহ প্রায়শঃই আঘাতজনিত সমস্যা তার নিত্যসঙ্গী ছিল।
নিজের সেরা দিনগুলোয় ১৯৮৫-৮৬ মৌসুমে ভীতিপ্রদ ওয়েস্ট ইন্ডিয়ান পেসারদের সাথে গতির পাল্লায় লড়তেন। কিন্তু, ছন্দহীন বোলিংয়ের কারণে অনেকগুলো রান দিয়ে ফেলেন। এ কঠিন সফরের পর ইংল্যান্ডে আরও একটি টেস্ট খেলেন তিনি। কিন্তু, আঘাতের সমস্যা ও ব্যর্থতার পর নর্দাম্পটনশায়ারে দূর্বল ক্রীড়াশৈলী প্রদর্শন করেন তিনি।
অবসর
১৯৮৯-৯০ মৌসুমে বিদ্রোহী দলের সদস্যরূপে তৎকালীন আন্তর্জাতিক ক্রিকেট অঙ্গনে নিষিদ্ধঘোষিত দক্ষিণ আফ্রিকা সফরে যান। এরপর আর তাকে ইংল্যান্ড দলের পক্ষে খেলতে দেখা যায়নি।
ব্যক্তিগত জীবনে বিবাহিত তিনি। দুইবার বিবাহ-বিচ্ছেদে পরিণত হয় তার সাংসারিক জীবন। হার্মিওন নাম্নী এক কন্যা ও উইল নামীয় এক সন্তান রয়েছে তার। বর্তমানে তিনি নর্দাম্পটনশায়ারে একাকী বসবাস করছেন।
স্টিভ কামাচো
জর্জ স্টিফেন (স্টিভ) কামাচো (Steve Camacho; জন্ম: ১৫ অক্টোবর, ১৯৪৫ - মৃত্যু: ২ অক্টোবর, ২০১৫) ব্রিটিশ গায়ানার জর্জটাউনে জন্মগ্রহণকারী বিশিষ্ট ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৬৮ থেকে ১৯৭১ সময়কালে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছেন। দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করতেন। এছাড়াও মাঝে-মধ্যে লেগ-স্পিন বোলিং করতেন স্টিভ কামাচো।
খেলোয়াড়ী জীবন
সমগ্র খেলোয়াড়ী জীবনে তিনি চারটি সিরিজের এগারো টেস্টে অংশ নিয়েছিলেন। ১৯৭৩ সালে রোহন কানহাইয়ের নেতৃত্বাধীন ওয়েস্ট ইন্ডিজ দলের সদস্যরূপে ইংল্যান্ড গমন করেন। তবে, তিনি আঘাতপ্রাপ্ত হলে ওরচেস্টারশায়ার দল থেকে রন হ্যাডলিকে দলে নিয়ে আসা হয়েছিল।
অবসর
১৯৭৯ সালে খেলোয়াড়ী জীবন থেকে অবসর নেন। এরপর ওয়েস্ট ইন্ডিজ ক্রিকেট বোর্ডে দল নির্বাচকের দায়িত্ব পালন করেন। এরপর সচিব ও পরবর্তীকালে প্রধান নির্বাহী হিসেবে বোর্ডে গুরুত্বপূর্ণ ভূমিকা রাখেন। ২০০৭ সালে ‘ক্রিকেট অ্যাট বোর্দা: সেলিব্রেটিং দ্য জর্জটাউন ক্রিকেট ক্লাব’ শীর্ষক গ্রন্থ প্রকাশ করেন। ২ অক্টোবর, ২০১৫ তারিখে ৬৯ বছর বয়সে অ্যান্টিগুয়ায় স্টিভ কামাচো’র দেহাবসান ঘটে।
২০২৩–২৪ এএফসি কাপ
২০২৩–২৪ এএফসি কাপ হল এএফসি কাপ এর ১৯তম সংস্করণ আসর, এশিয়া-এর মাধ্যমিক ক্লাব ফুটবল টুর্নামেন্ট এশিয়ান ফুটবল কনফেডারেশন (এএফসি) দ্বারা আয়োজিত।
এটিই প্রথম এএফসি কাপ মৌসুম যেখানে সারা বছর (বসন্ত থেকে শরৎ) সময়সূচীর পরিবর্তে দুই বছরের (শরৎ-থেকে-বসন্ত) সময়সূচী রয়েছে।
টুর্নামেন্টের বিজয়ীরা ২০২৪-২৫ এএফসি চ্যাম্পিয়ন্স লিগের জন্য স্বয়ংক্রিয়ভাবে যোগ্যতা অর্জন করবে, বাছাইপর্বের প্লে-অফে প্রবেশ করবে, যদি তারা তাদের ঘরোয়া পারফরম্যান্সের মাধ্যমে যোগ্যতা অর্জন না করে থাকে।
অ্যাসোসিয়েশনভিত্তিক দল বরাদ্দ
৪৭টি এএফসি সদস্য অ্যাসোসিয়েশনগুলি এএফসি প্রতিযোগিতায় গত চার বছরে তাদের ক্লাবের পারফরম্যান্সের উপর ভিত্তি করে র‌্যাঙ্কিং করা হয়েছে (তাদের জাতীয় দলের ফিফা বিশ্ব র‌্যাঙ্কিং আর বিবেচনা করা হয় না)। স্লটগুলি এন্ট্রি ম্যানুয়াল অনুসারে নিম্নলিখিত মানদণ্ড দ্বারা বরাদ্দ করা হয়:
অঞ্চলগুলির পুনর্বণ্টন নিম্নলিখিত নিয়মগুলি প্রয়োগ করা হয়:
অ্যাসোসিয়েশন র‌্যাঙ্কিং
২০২৩-২৪ এএফসি কাপের জন্য, অ্যাসোসিয়েশনগুলিকে তাদের ক্লাব প্রতিযোগিতার র‌্যাঙ্কিং অনুযায়ী স্লট বরাদ্দ করা হয় যা ২৪ নভেম্বর ২০২১-এ প্রকাশিত হয়েছিল যা এএফসি চ্যাম্পিয়ন্স লিগ এবং এএফসি-তে তাদের পারফরম্যান্স বিবেচনা করে ২০১৮, ২০১৯ এবং ২০২১ সালে কাপ।
১৯৭৯ আইসিসি ট্রফি
১৯৭৯ আইসিসি ট্রফি সীমিত ওভারের ক্রিকেট প্রতিযোগিতাবিশেষ। ২২ মে থেকে ২১ জুন, ১৯৭৯ তারিখ পর্যন্ত ইংল্যান্ডে এ প্রতিযোগিতাটি অনুষ্ঠিত হয়। এটি প্রথম আইসিসি ট্রফি প্রতিযোগিতা হিসেবে স্বীকৃত। ১৫ দলের অংশগ্রহণে ৬০-ওভারব্যাপী ইনিংসে সাদা পোশাক ও লাল বল ব্যবহার করা হয়। সবগুলো খেলাই মিডল্যান্ডসে অনুষ্ঠিত হয়।
২০২৩–২৪ এএফসি কাপ
দল
ইটালিকস-এর দলগুলি এএফসি চ্যাম্পিয়ন্স লিগের বাছাইপর্বের প্লে-অফ খেলবে, এবং তারা এএফসি কাপের গ্রুপ পর্বে খেলবে যদি তারা অগ্রসর হতে ব্যর্থ হয়। তারা যদি এএফসি চ্যাম্পিয়ন্স লিগের গ্রুপ পর্বে অগ্রসর হয়, তারা এএফসি কাপে খেলবে না এবং যদি এমন দল পাওয়া যায় তবে তাদের অ্যাসোসিয়েশন থেকে স্ট্যান্ডবাই দল দ্বারা প্রতিস্থাপিত হবে।
১৯৭৯ আইসিসি ট্রফি
প্রতিযোগিতার চূড়ান্ত খেলায় শ্রীলঙ্কা ও কানাডা ক্রিকেট দল প্রতিদ্বন্দ্বিতা করে। উভয় দলই ১৯৭৯ সালের ক্রিকেট বিশ্বকাপে খেলার যোগ্যতা অর্জন করে। প্রথম বিশ্বকাপে অংশগ্রহণকারী পূর্ব আফ্রিকা দল খেলায় যোগ্যতা অর্জন করতে পারেনি। এরফলে ১৯৭৯ সালের ক্রিকেট বিশ্বকাপে আফ্রিকা অঞ্চল থেকে কোন দল অংশ নিতে পারেনি। ২১ জুন, ১৯৭৯ তারিখে ওরচেস্টারশায়ারের নিউ রোডে অবস্থিত ওরচেস্টারশায়ারের মাঠে চূড়ান্ত খেলা অনুষ্ঠিত হয়। শ্রীলঙ্কা দল প্রতিযোগিতায় চ্যাম্পিয়ন হয়।
নিয়মাবলী
১৫ দল পাঁচ দলের সমন্বয়ে ৩ গ্রুপে বিভক্ত হয়ে প্রতিদ্বন্দ্বিতা করে। ২২ মে থেকে ৪ জুন সময়কালে গ্রুপ-পর্বের খেলায় একে-অপরের বিপক্ষে একবার প্রতিদ্বন্দ্বিতা করে। কোন দল জয়লাভ করলে চার পয়েন্ট ও খেলায় ফলাফল না এলে (শুরু হয়েছে কিন্তু শেষ হয়নি) অথবা বল মাঠে গড়ানো ছাড়াই পরিত্যক্ত ঘোষণা করা হলে দুই পয়েন্ট বরাদ্দ করা হয়। প্রতি গ্রুপের শীর্ষস্থানীয় ৩ দল ও গ্রুপ-পর্বের সেরা সর্বোচ্চ পয়েন্ট সংগ্রহকারী দল সেমি-ফাইনালে খেলার সুযোগ পাবে। তন্মধ্যে শীর্ষস্থানীয় দল চতুর্থ অবস্থানকারী দলের এবং দ্বিতীয় সর্বোচ্চ পয়েন্ট সংগ্রহকারী দল তৃতীয় সর্বোচ্চ পয়েন্ট সংগ্রহকারী দলের বিপক্ষে অংশ নিবে। যদি দলগুলোর পয়েন্ট সমান হয়, তাহলে রান রেটের মাধ্যমে পৃথক করা হবে।
২০২৩–২৪ এএফসি কাপ
দল
দ্রষ্টব্য: শুধুমাত্র একটি স্থান নিশ্চিত করা দলগুলি (স্ট্যান্ডবাই দলগুলি সহ) প্রদর্শিত হয়৷
১৯৭৯ আইসিসি ট্রফি
গ্রুপ-পর্বের খেলা
টীকা: অনেকগুলো খেলা সংরক্ষিত দিনে অনুষ্ঠিত হয়।
শীর্ষস্থানীয় ব্যাটসম্যান
যোগ্যতা: ১৫০ রান। কোন ব্যাটসম্যানই সেঞ্চুরি করেননি।
শীর্ষস্থানীয় বোলার
যোগ্যতা: ১০ উইকেট।
৩ নভেম্বর ১৯৭৫-এ বাংলাদেশে অভ্যুত্থান
১৯৭৫ সালের ৩রা নভেম্বর ব্রিগেডিয়ার খালেদ মোশাররফ শেখ মুজিবুর রহমানের খুনিচক্রকে ক্ষমতার আসন থেকে উৎখাত করার জন্য একটি রক্তপাতহীন সামরিক অভ্যুত্থান সংঘটিত করেন।
পটভূমি
বাংলাদেশের রাষ্ট্রপতি শেখ মুজিবুর রহমান ১৯৭৫ সালের ১৫ই আগস্ট সৈয়দ ফারুক রহমানের নেতৃত্বে কতিপয় অসন্তুষ্ট ও উচ্চাভিলাষী জুনিয়র অফিসারদের সংঘটিত অভ্যুত্থানে নিহত হন। শেখ মুজিবুর রহমান ১৯৭১ সালে বাংলাদেশের স্বাধীনতা যুদ্ধে নেতৃত্ব দিয়েছিলেন। তিনি বাংলাদেশের প্রতিষ্ঠাতা রাষ্ট্রপতি ও মুজিবনগর সরকারপ্রধান (বাংলাদেশী প্রবাসী সরকার) ছিলেন। ১৯৭২ সালে জাতীয় রক্ষীবাহিনী প্রতিষ্ঠা, ১৯৭৪ সালের ভয়াবহ দুর্ভিক্ষ ও ৭ জুন ১৯৭৫ বাংলাদেশ কৃষক শ্রমিক আওয়ামী লীগ (বাকশাল) প্রতিষ্ঠা করে একদলীয় গণতন্ত্র প্রথা চালু করেন। শেখ মুজিবুর রহমানের এসব পদক্ষেপ বাংলাদেশে সমাদৃত হয়নি। খন্দকার মোশতাক আহমেদ শেখ মুজিবুর রহমানের মন্ত্রীসভার বাণিজ্যমন্ত্রী ছিলেন। শেখ মুজিবুর রহমানের হত্যাকাণ্ডের পর তিনি ১৫ই আগস্ট অভ্যুত্থানের সাথে জড়িত অফিসারদের সমর্থন করেন এবং নিজেকে বাংলাদেশের রাষ্ট্রপতি ঘোষণা করেন।
ব্রিগেডিয়ার খালেদ মোশাররফ পাকিস্তান সেনাবাহিনীর একজন বাঙালি অফিসার ছিলেন। মুক্তিযুদ্ধ শুরু হওয়ার কিছুদিনের মধ্যেই তিনি মুক্তিবাহিনীতে যোগদান করেন। তিনি মুজিবনগর সরকার কর্তৃক মুক্তিবাহিনীর ২ নং সেক্টর কমাণ্ডার হিসেবে নিযুক্ত হন। যুদ্ধে তিনি মাথায় বুলেটের আঘাত পান এবং ভারতের লখনউতে চিকিৎসা নেন। বাংলাদেশ স্বাধীন হওয়ার পর তিনি বাংলাদেশ সরকার কর্তৃক বীর উত্তম উপাধিতে ভূষিত হন। ১৯৭৫ সালে তিনি বাংলাদেশ সেনাবাহিনীর চীফ অফ জেনারেল স্টাফের দায়িত্ব পালন করেন।
মগরা রেলওয়ে স্টেশন
অবস্থান
মগরা রেলওয়ে স্টেশন হুগলী জেলার মগরায় অবস্থিত। এই স্টেশন থেকে পরবর্তী স্টেশন হল - তালাণ্ডু রেলওয়ে স্টেশন এবং পূর্ববর্তী স্টেশন হল - আদি সপ্তগ্রাম রেলওয়ে স্টেশন।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মির্জাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
রেলপথ
মগরা রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওড়াফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তালাণ্ডু পর্যন্ত ২ টি, তালাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।
পরিকাঠামো
স্টেশনটির পরিকাঠামো ভূমিগত। এই স্টেশনে ৫ টি প্ল্যাটফর্ম রয়েছে। মগরা রেলওয়ে স্টেশনে ৮ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
মগরা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
১৯৫৮ সালে এই স্টেশনটির বৈদ্যুতিকীকরণ সম্পন্ন হয়।
রেল পরিসেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনে হাওড়া, শিয়ালদহ,বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
মগরা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
সিজো
সিজো একটি কোরীয় ঐতিহ্যবাহী ভাষাসৈনিক কাব্যিক রূপ যা কোরইও যুগে আবির্ভূত হয়েছিল। কোরইও রাজবংশের সময় এই ধরনের কবিতা রচনার সূত্রপাত হয়। জোসন রাজবংশের রাজত্বকালে এই ধরনের কবিতা রচনা সবচেয়ে বেশি জনপ্রিয়তা লাভ করে। বর্তমানেও 'সিজো' কবিতা রচিত হয়ে থাকে।
গঠন
সিজো কবিতা মূলত তিনটি পঙ্‌ক্তির হয়ে থাকে এবং প্রত্যেক পঙ্‌ক্তিতে ১৪-১৬ টি করে অক্ষর থাকে। এর গঠন হয়ে থাকে এইরূপ -বিষয়(৩,৪,৪,৪), ঘটনার বিস্তৃতি(৩,৪,৪,৪),বিষয়ের  মোড় ঘোরানো চমকপ্রদ বর্ণনা (৩,৫) এবং উপসংহার (৪,৩) তবে বেশিরভাগ সময় এই গঠনের ব্যতিক্রম দেখা যেত।
'স্যাসল সিজো' অনেকটা উপন্যাসের মত, এর দ্বিতীয় পঙ্‌ক্তি অনেকটা বিস্তৃত ও বড় হত। অন্যদিকে তিনটি পঙ্‌ক্তির 'সিজো'র ক্ষেত্রে সাধারণ গঠনই মানা হত, প্রথম পঙ্‌ক্তিতে অবস্থা ও ঘটনা সম্পর্কে বলা হত, দ্বিতীয় পঙ্‌ক্তিতে ঘটনার বিস্তৃতি দেখা যায়। তৃতীয় পঙ্‌ক্তির প্রথমার্ধে থাকে এক চমকপ্রদ তথ্য ঘটনার সম্পর্কে, বাকি অংশে থাকে উপসংহার।
বিষয়বস্তু
'সিজো' কবিতার মূল বিষয়বস্তু ছিল প্রকৃতি, অতীতের স্মৃতি রোমন্থন, ভালবাসা, ঐতিহাসিক ঘটনা, নীতিকথা ইত্যাদি।
রচনাকারী
মূলত এই ধরনের কবিতা রচনা করত উচ্চ শিক্ষিত 'ইয়াংবান' (কোরীয় ভাষায় : 양반) শ্রেণি। তবে নিম্নশ্রেণির 'কিসেঙ্গ' (কোরীয় ভাষায় : 기생) রাও এই ধরনের কবিতা লিখতেন। কেবল পুরুষরাই নয় নারীরাও এক্ষেত্রে পিছিয়ে ছিলেন না।
মহিলা কাব্যকার
'অউদোং' (কোরীয় ভাষায় : 어우동) ছিলেন 'জোসন' বংশের এক বিখ্যাত নৃত্যশিল্পী, লেখিকা ও কবি। পঞ্চদশ শতাব্দীতে তাঁর জন্ম। তিনি কয়েকটি 'সিজো'কবিতা রচনা করে ছিলেন।
স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শো
স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শো (১৫৭৪-১৬৫১) একজন বিখ্যাত বৌদ্ধ পরিব্রাজক ছিলেন যিনি সপ্তদশ শতাব্দীর শুরুতে লাদাখে হেমিস বৌদ্ধবিহার সহ বেশ কিছু বৌদ্ধবিহার স্থাপন করেন এবং লাদাখের নামগ্যাল রাজবংশের রাজা সেং-গে-র্নাম-র্গ্যালের প্রথম ধর্মীয় উপদেষ্টার পদ গ্রহণ করে লাদাখে 'ব্রুগ-পা-ব্কা'-ব্র্গ্যুদ ধর্মসম্প্রদায়ের প্রভাব বিস্তার করেন।
ভ্রমণ
ধর্মশিক্ষা শেষ করে ঙ্গাগ-দ্বাং-র্গ্যা-ম্ত্শো মধ্য এশিয়ার বিভিন্ন অঞ্চল ভ্রমণ করেন। তিনি মি-লা-রাস-পা নামক বিখ্যাত তিব্বতী যোগীর স্মৃতিবিজড়িত স্থান, কৈলাশ পর্বত, স্ক্যিদ-রোং, ছু-বার প্রভৃতি ব্কা'-ব্র্গ্যুদ ধর্মসম্প্রদায়ের বিভিন্ন তীর্থস্থান ভ্রমণ করেন। এরপর তিনি ল্হা-র্ত্সে-বা-ঙ্গাগ-দ্বাং-ব্জাং-পোর আদেশে 'ফ্রিন-লাস-দ্বাং-ফ্যুগ   নামক এক বৌদ্ধ লামার নিকট সাত বছর অতিবাহিত করেন। এরপর তিনি স্তাগ-ত্শাং  উপত্যকায় সাধনার জন্য যান এবং ছোস-ক্যি-দ্বাং-ফ্যুগ  তাকে স্তাগ-ত্শাং-রাস-পা উপাধি দান করেন। এরপর তিনি চীনের উদ্দেশ্যে কোংপো, ত্সা-বা-স্গাং , দার-র্ত্সে-ম্দো  হয়ে যাত্রা করে দক্ষিণ সিচুয়ানের পবিত্র এমেই শান পর্বত দর্শন করেন। ১৬১২ খ্রিষ্টাব্দে তিনি তিব্বত ফিরে এলে ল্হা-র্ত্সে-বা-ঙ্গাগ-দ্বাং-ব্জাং-পোর আদেশে লাবচি, ছু-বার, গুজ পেরিয়ে শতদ্রু নদীর তীর ধরে কিন্নর, কাংরা, জলন্ধর হয়ে শ্রীনগর পৌঁছন। কাশ্মীর থেকে দ্রাং-পো-ব্জাং-পো  নামক তার সঙ্গীর সঙ্গে তিনি জাংস্কার যাত্রা করেন এবং সেই স্থানে এক বছর অতিবাহিত করেন। এই সময় জাংস্কারের রাজা ত্শে-রিং-দ্পাল-স্দে  তাদের পৃষ্ঠপোষকতা করেন। এই সময় লাদাখের রাজা 'জাম-দ্ব্যাংস-র্নাম-র্গ্যাল তাকে লাদাখ যাওয়ার আমন্ত্রণ জানিয়ে প্রত্যাখ্যাত হন। এক বছর লাহুল অঞ্চলে কাটিয়ে ১৬১৫ খ্রিষ্টাব্দে তিনি সোয়াট উপত্যকার উদ্দেশ্যে যাত্রা করেন, কিন্তু পথের প্রতিকূলতায় তার সঙ্গীরা পালিয়ে যান এবং তিনি এক দস্যুদলের নিকট বন্দী হয়ে ক্রীতদাস হিসেবে বিক্রি হয়ে যান, কিন্তু সৌভাগ্যবশতঃ এক ব্রাহ্মণ তাকে মুক্ত করেন এবং এক বৌদ্ধ যোগীদলের সঙ্গে পুনরায় যাত্রা করেন। এই সময় তিনি পালনাথ নামক এক যোগীর সঙ্গে সোয়াট উপত্যকা পৌঁছন। এরপর তিনি কাশ্মীর, জাংস্কার, লাদাখ হয়ে ১৬২০ খ্রিষ্টাব্দে তিব্বত ফিরে যান। এইই সময় তিনি গ্ত্সাং-পা রাজবংশের পঞ্চম রাজা ফুন-ত্শোগ্স-র্নাম-র্গ্যাল এবং 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর পঞ্চম প্রধান বা র্গ্যাল-দ্বাং-'ব্রুগ-পা দ্পাগ-ব্সাম-দ্বাং-পোর উপদেশে তার ভ্রমণকাহিনী রচনা করেন। এরপর দ্পাগ-ব্সাম-দ্বাং-পোর উপদেশে তিনি পুনরায় পশ্চিমে যাত্রা করেন এবং বাকি জীবন লাদাখের নামগ্যাল রাজবংশের রাজা সেং-গে-র্নাম-র্গ্যালের অধীনে লাদাখে অতিবাহিত করেন। সেং-গে-র্নাম-র্গ্যালের পৃষ্ঠপোষকতায় তিনি হানলে, হেমিস ও চেমরে বৌদ্ধবিহার নির্মাণ করেন।
ফুচৌ
ফুচৌ চীনের ফুচিয়েন প্রদেশের রাজধানী ও বৃহত্তম শহরগুলির মধ্যে একটি। ফুচৌকে নিংতোর অনেকগুলি কাউন্টির সঙ্গে মিনতুং (পূর্ব ফুচিয়েন) ভাষাগত ও সাংস্কৃতিক এলাকা গঠন করা হয়।
ফুচৌ ফুচিয়েনের বৃহত্তম নদী মিন নদীর মোহনার উত্তর (বাম) তীরে অবস্থিত। এর উত্তর সীমান্ত বরাবর নিংতো, এবং নিংতোর কুথিয়েন কাউন্টি অবস্থিত। শহরের জনসংখ্যা ২০১০ সালের আদমশুমারি অনুসারে ৭১,১৫,৩৭০ জন ছিল, যাদের মধ্যে প্রায় ৬১.৯৫% বা ২২,০৮,০৭৬ জন বাসিন্দা শহুরে এলাকায় বসবাস করেন এবং প্রায় ৩৮.০৫% বা ২৭,০৭,২৯৪ জন গ্রামীণ এলাকায় বসবাস করেন। ২০১৮ সালের ৩১শে ডিসেম্বর অনুযায়ী, মোট জনসংখ্যা ৭৭,৪০,০০ জন অনুমান করা হয়েছিল, যাদের মধ্যে ৪৬,৬৫,০০০ জন ৫ টি শহুরে জেলা প্লাস মিনহৌ কাউন্টি নিয়ে গঠিত নির্মাণাধীন বা বিল্ট-আপ (বা মেট্রো) এলাকায় বসবাস করত। ব্রুকিংস ইনস্টিটিউশন দ্বারা ফুচৌ ২০১৫ সালে বিশ্বের ১০তম দ্রুত বর্ধনশীল মহানগর অঞ্চল হিসাবে স্থান পেয়েছে। ন্যাশনাল ডেভেলপমেন্ট অ্যান্ড রিফর্ম কমিশন দ্বারা পরিচালিত একটি সমীক্ষা চায়না ইন্টিগ্রেটেড সিটি ইনডেক্স ২০১৬ সালের মোট র‍্যাঙ্কিং-এ ফুচৌকে ২০তম স্থানে তালিকাভুক্ত করা হয়েছে।
ফুচৌও বৈজ্ঞানিক গবেষণার জন্য একটি প্রধান শহর, যেটি প্রকৃতি সূচক দ্বারা ট্র্যাক করা বিশ্বের শীর্ষ ১০০ টি শহরের মধ্যে উপস্থিত রয়েছে। শহরটিতে বেশ কয়েকটি বড় বিশ্ববিদ্যালয় রয়েছে, বিশেষ করে ফুচৌ বিশ্ববিদ্যালয় হল চীনের অন্যতম প্রধান বিশ্ববিদ্যালয় এবং ফুচিয়েন নর্মাল বিশ্ববিদ্যালয় ও ফুচিয়েন এগ্রিকালচার অ্যান্ড ফরেস্ট্রি বিশ্ববিদ্যালয়টি সহ অন্যান্য সরকারি বিশ্ববিদ্যালয়।
প্রাক-ছিন ইতিহাস (২২১ খ্রিস্টপূর্ব)
দুইটি নব্যপ্রস্তর সংস্কৃতির অবশেষ - প্রায় ৫০০০ খ্রিস্টপূর্বাব্দ থেকে হুছিউথৌ সংস্কৃতি (虎丘頭文化) ও প্রায় ৩০০০ খ্রিস্টপূর্বাব্দ থেকে থানশিশান সংস্কৃতি (曇石山文化) - ফুচৌ এলাকায় আবিষ্কৃত ও খনন করা হয়েছে। যুদ্ধরত রাজ্যের সময়কালে (৪৭৫-২২১ খ্রিস্টপূর্ব), চীনারা আধুনিক ফুচিয়েন অঞ্চলকে মিন ইউয়ে (閩越) হিসাবে উল্লেখ করতে শুরু করে, ইঙ্গিত করে যে এলাকার স্থানীয় বাসিন্দারা ইউ জনগোষ্ঠীর একটি শাখা, অ-চীনা উপজাতির একটি বৈচিত্র্যময় জনসংখ্যা যারা একসময় দক্ষিণ চীনের বেশিরভাগ অঞ্চলে বাস করত। ইউয়ে রাজ্য (বর্তমান চচিয়াং) ৩০৬ খ্রিস্টপূর্বাব্দে ছু রাজ্যের অন্তর্ভুক্ত হয়। হান রাজবংশের ইতিহাসবিদ সিমা কিয়ান লিখেছেন যে ইউয়ে রাজ পরিবারের বেঁচে থাকা সদস্যরা দক্ষিণে বর্তমান ফুচিয়েনে পালিয়ে যায়, যেখানে তারা স্থানীয় ইউয়ে জনগণের সঙ্গে বসতি স্থাপন করে, মিনিইউয়ে তৈরি করতে চীনা ও ইউয়ে সংস্কৃতিতে যোগ দেয়। তাদের প্রধান কেন্দ্র ফুচৌ-এর আধুনিক অবস্থানে ছিল না, বরং উইশান শহরের নিকট মিন জলবিভাজিকা আরও উত্তরে ছিল।